ทร. แจงยิบ เหตุผลให้ เรือซีบอร์น เทียบท่า ขณะ เรือเวสเทอร์ดัม ห้าม
กองทัพเรือ แจงยิบเหตุผลให้ เรือซีบอร์น เทียบท่าในไทย ขณะปฏิเสธเรือสำราญเวสเทอร์ดัม ด้าน ทัพเรือภาคที่ 3 ร่วมคัดกรองนักท่องเที่ยว Seabourn Ovation ที่ภูเก็ต อย่างเข้มข้นเมื่อวันที่ 13 ก.พ. ผู้สื่อข่าวรายงานจากกองทัพเรือ ภายหลังชาวเน็ตถามหามาตรฐานและความชัดเจน กรณีให้เรือซีบอร์น SEABOURN OVATION มาจากฮ่องกง มาเลเซีย ประเทศไทย เทียบท่าที่ท่าเรือน้ำลึกภูเก็ต ทำให้แฮชแท็ก #seabournovation เป็นเทรนด์อันดับหนึ่งทวิตเตอร์ ในขณะที่ไม่อนุญาตให้เรือสำราญเวสเทอร์ดัม เทียบท่า ว่า เนื่องจากเรือทั้ง 2 ลำ มีความแตกต่างกัน โดย เรือสำราญเวสเทอร์ดัม ไม่มีแผนที่จะมาจอดในประเทศไทย แต่จะมาขอจอดฉุกเฉิน และมีคนไทยอาศัยมาด้วย จำนวน 21 คน และมีแผนจะใช้ไทยเป็นจุดหมายให้คนที่อยู่บนเรือกลับประเทศ โดยการกระจายไปสนามบินต่างๆ กองทัพเรือประเมินสถานการณ์ว่า จะมีความเสี่ยงในการแพร่เชื้อไวรัสโคโรนาสายพันธุ์ใหม่ 2019 หรือ โรคไวรัสโคโรนา 19 หรือ โรคโควิด 19 อีกทั้งในหลายประเทศ ทั้ง ไต้หวัน ญี่ปุ่น ปฏิเสธให้เทียบท่าเช่นเดียวกันในขณะที่เรือซีบอร์นนั้น มีแผนจะมาจอดประเทศไทย 10 ชม.อยู่แล้ว อีกทั้งผู้โดยสารทั้งหมดเป็นชาวยุโรป ไม่มีคนเอเชีย และไม่มีผู้ป่วยไวรัสโคโรนาสายพันธุ์ใหม่ 2019 หรือ โรคไวรัสโคโรนา 19 หรือ โควิด 19ขณะเมื่อเวลา 07.00 น.ที่ผ่านมา (วันเดียวกัน) พลเรือโท เชิงชาย ชมเชิงแพทย์ ผู้บัญชาการทัพเรือภาคที่ 3 ในฐานะผู้อำนวยการศูนย์อำนวยการรักษาผลประโยชน์ของชาติทางทะเลภาค 3 พร้อมด้วย พลเรือตรี สุชาติ ธรรมพิทักษ์เวช ผู้อำนวยการสำนักงาน ศูนย์อำนวยการรักษาผลประโยชน์ของชาติทางทะเล ภาค 3 ได้นำกำลังพลเจ้าหน้าที่ร่วมตรวจคัดกรอง นักท่องเที่ยวจากต่างประเทศ ที่มากับเรือ Seabourn Ovation ที่เข้าเทียบท่าเรือน้ำลึกภูเก็ตซึ่งการคัดกรองเป็นไปตามมาตรฐานระดับนานาชาติ โดยมีนายภัคพงศ์ ทวิพัฒน์ ผู้ว่าราชการจังหวัดภูเก็ต คณะสาธารณสุขจังหวัดภูเก็ต ร่วมดำเนินการอย่างใกล้ชิด
กองทัพเรือ แจงยิบเหตุผลให้ เรือซีบอร์น เทียบท่าในไทย ขณะปฏิเสธเรือสำราญเวสเทอร์ดัม ด้าน ทัพเรือภาคที่ 3 ร่วมคัดกรองนักท่องเที่ยว Seabourn Ovation ที่ภูเก็ต อย่างเข้มข้น 
เรือสำราญ Westerdam,เรือสำราญ Holland America Line,เรือซีบอร์น,ไวรัสโคโรน่า,ไวรัสโคโรนา,โรคไวรัสโคโรนา 19,โรคโควิด 19,ข่าวทั่วไป